दिनेश बावनिया | खंडवा
दिनेश बावनिया | खंडवा
एक साल में निगमाध्यक्ष के वार्ड में 73 लाख रूपए के विकास कार्य हुए। तीन वार्डों में तो काम का श्रीगणेश ही नहीं हो सका। यह तस्वीर सामने आई है, सालभर में निगम द्वारा कराए गए विकास कार्यों से।
साल 2015 के शुरू में 13 जनवरी को नई निगम परिषद का गठन हुआ। महापौर सुभाष कोठारी ने सभी 50 वार्डों में समान रूप से विकास कार्य करने की बात कही लेकिन ऐसा हुआ नहीं। साल के आखिरी में शहर विकास की जो तस्वीर सामने आई, वह चौकाने वाली है। जो पार्षद सक्रिय है या फिर विधायक-महापौर के करीबी है, उनके वार्डों में करोड़ों रुपए के काम हो गए। जिन्होंने रुचि नहीं दिखाई उनके वार्डों में काम कम हुए। निगमाध्यक्ष रामगोपाल शर्मा के वार्ड में निगम मद से सबसे ज्यादा काम हुए। यहां निगम 73 लाख रुपए के काम करा रहा है। इतना ज्यादा रुपया और किसी वार्ड के लिए निगम ने अपने मद से खर्च नहीं किया। हालांकि चार वार्ड ऐसे हैं, जहां इससे भी ज्यादा काम स्वीकृत हुए हैं लेकिन ये काम निगम मद से न होकर हाउसिंग बोर्ड से मिली राशि और शासन से मिले अनुदान से चल रहे हैं। इसके अलावा शहर में तीन वार्ड ऐसे भी है, जहां सालभर में भी काम का श्रीगणेश नहीं हुआ। इसके पीछे यहां के पार्षदों की अरुचि है। इन्होंने निगम को कोई प्रस्ताव ही नहीं दिया।
bho_Deva bho_Deva hin_Deva hin_Deva